นายกฯ ร่อนจดหมาย ขอฟังมุมมองสื่อฯ ช่วยขับเคลื่อนประเทศ สู่ความสำเร็จ 
นายกฯ ร่อนจดหมายถึง บก.นสพ.ทุกฉบับ เดินสายขอฟังมุมมอง ช่วยผลักดัน และขับเคลื่อนประเทศไปสู่ความสำเร็จ ขับเคลื่อนวิธีการทำงานแบบ New Normal เริ่มบ่ายวันนี้ผู้สื่อข่าวรายงานจากทำเนียบรัฐบาล ว่า หลังการประชุมคณะรัฐมนตรี (ครม.) ในช่วงบ่าย วันที่ 8 ก.ค. พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีกำหนดนัดพบบรรณาธิการบริหารหนังสือพิมพ์ เพื่อรับฟังมุมมองในการขับเคลื่อนประเทศ ในวิธีการทำงานแบบ New Normal ใน 2 ประเด็น คือ ประเด็นที่คนไทยและประเทศไทยของเราควรให้ความสำคัญในสถานการณ์ปัจจุบัน และปัจจัยที่จะช่วยผลักดันและขับเคลื่อนประเทศไทยไปสู่ความสำเร็จ ซึ่งนายกฯ ได้ให้ทีมงานทำจดหมายประสานไปยัง กองบรรณาธิการสื่อสิ่งพิมพ์ 10 ฉบับ เพื่อประสานเข้าพบโดยประเดิมเริ่มต้นเดินสายพบกับบรรณาธิการสื่อ ในเครือโพสต์พับลิชชิ่งเป็นสื่อแรกในช่วงบ่าย วันนี้ ก่อนมีคิวพบกับ เดลินิวส์ ไทยรัฐ และ เนชั่น ในวันพรุ่งนี้ ส่วนในวันศุกร์ จะเป็นคิวของสื่อในเครือมติชนกรุ๊ป ต่อเนื่องไปถึงสัปดาห์หน้า ขณะวันจันทร์มีคิวพบกับสื่อในเครือผู้จัดการตามลำดับ แต่ยังไม่มีกำหนดนัดพบสื่อมวลชนประเภทอื่น
นายกฯ ร่อนจดหมายถึง บก.นสพ.ทุกฉบับ เดินสายขอฟังมุมมอง ช่วยผลักดัน และขับเคลื่อนประเทศไปสู่ความสำเร็จ ขับเคลื่อนวิธีการทำงานแบบ New Normal เริ่มบ่ายวันนี้ 
ประยุทธ์ จันทร์โอชา,ร่อนจดหมาย,บก.หนังสือพิมพ์,ฟังความเห็น,ขับเคลื่อนประเทศ,New Normal,ไทยรัฐ,ข่าวทั่วไป